Ako roztiahnuť športovú obuv?
Niekedy sa vám nevychodená športová obuv môže zdať pritesná. Najprv však musíte s určitosťou vedieť, že vám topánka nie je malá, a že ste si vybrali správnu veľkosť. Topánky najprv noste doma, aby ste ich nezašpinili a neopotrebovali. Ideálne vo večerných hodinách a napríklad v hrubých ponožkách, aby vás nikde neotlačili. Takisto dokáže topánku vyformovať a trocha roztiahnuť fén. Dávajte si ale pozor a nepoužívajte horúci vzduch.
Ak ste si topánky zablatili, ale nepotrebujú ešte vyprať, otrite ich vlhkou handričkou a nechajte poriadne vyschnúť. Po športe môžete z obuvi vždy vybrať vložky a nechať ich trocha prevetrať.